শুক্রবারের বৈঠক শেষে ইরানের উপ-পররাষ্ট্রমন্ত্রী আব্বাস আরাকচি সাংবাদিকদের বলেন, ‘আলোচনা চলবে’। বৈঠকের আগে তিনি বলেছিলেন, পরমাণু সমঝোতায় থাকব নাকি বেরিয়ে যাব সে বিষয়ে আমরা এখনো সিদ্ধান্ত নেইনি। একটি সদস্য দেশ এটি থেকে বেরিয়ে যাওয়ার পর সমঝোতার বাকি সদস্য দেশগুলো ইরানের ক্ষতি কীভাবে পুষিয়ে দেয় বিষয়টি তার ওপর নির্ভর করছে। ইরানের শীর্ষ পরমাণু আলোচক আরো বলেন, যুক্তরাষ্ট্র এ চুক্তি থেকে বেরিয়ে গিয়ে তেহরানের ওপর নিষেধাজ্ঞা পুনর্বহাল করার পর ইউরোপ কীভাবে ইরানের অর্থনৈতিক স্বার্থরক্ষার গ্যারান্টি দেয় সেটাই এখন তেহরানের কাছে সবচেয়ে গুরুত্বপূর্ণ।